SISB รายได้พุ่ง-รายจ่ายลด หนุนกำไรไตรมาส 2/62 โตทะลัก 150% มาที่ 52 ลบ.
SISB รายได้พุ่ง-รายจ่ายลด หนุนกำไรไตรมาส 2/62 โตทะลัก 150% มาที่ 52 ลบ. จากปีก่อนกำไร 20.80 ลบ. ขณะที่งวด 6 เดือน กำไรเพิ่มขึ้น 116.30% มาที่ 94.50 ลบ. จากปีก่อนกำไร 43.69 ลบ.
14 ส.ค. 2562

บริษัท เอสไอเอสบี จำกัด (มหาชน) หรือ SISB รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจาก ในไตรมาส 2 ปี 2561 และ ปี 2562 กลุ่มบริษัทฯ มีรายได้จากการจัดการศึกษาจำนวน 209.46 ล้านบาท และ 247.45 ล้านบาท ตามลำดับ คิดเป็นอัตราการเติบโต 18.14% โดยการเติบโตของรายได้จากการจัดการศึกษา สอดคล้องกับจำนวนนักเรียนของโรงเรียนที่บริษัทฯ เป็นผู้ได้รับใบอนุญาตที่เพิ่มขึ้น โดย ณ สิ้นงวดมีจำนวนนักเรียนเท่ากับ 2,375 คน เพิ่มขึ้น 9.75% จากงวดเดียวกันของปีก่อนซึ่งเป็นผลจากเพิ่มขึ้นของนักเรียนโรงเรียนนานาชาติสิงคโปร์ธนบุรี และมีอัตราค่าบริการการศึกษาเฉลี่ยต่อคนต่อปีเท่ากับ 0.42 ล้านบาท เพิ่มขึ้นประมาณ 6.98% จากงวดเดียวกันของปีก่อน
อีกทั้ง ในไตรมาส 2 ปี 2562 กลุ่มบริษัทฯ มีรายได้ค่าสมัครเรียนและค่าแรกเข้าจ านวน 14.14 ล้านบาท เพิ่มขึ้นจากช่วงเดียวกันของปี 2561 ซึ่งเท่ากับ 11.44 ล้านบาท เติบโตเพิ่มขึ้น 23.62% ซึ่งเติบโตตามจำนวนนักเรียนเข้าใหม่ที่เพิ่มขึ้น
พร้อมทั้ง ในไตรมาส 2 ปี 2561 และ ปี 2562 กลุ่มบริษัทฯ มีรายได้จากการจำหน่ายอุปกรณ์ทางการศึกษาจำนวน 2.02 ล้านบาท และจำนวน 1.77 ล้านบาท ตามลำดับ ลดลง 0.25 ล้านบาท หรือคิดเป็น 12.65% จากการขายชุดนักเรียน
รวมถึงในไตรมาส 2 ปี 2561 และ ปี 2562 กลุ่มบริษัทฯ มีรายได้อื่นจำนวน 4.00 ล้านบาท และจำนวน 9.04 ล้านบาท ตามลำดับ โดยรายได้อื่นที่สำคัญได้แก่ รายได้จากดอกเบี้ยรับ การจำหน่ายอาหารและเครื่องดื่ม และค่าธรรมเนียมบัตรเครดิต
ขณะที่กลุ่มบริษัทฯ มีค่าใช้จ่ายในการบริหารจำนวน 62.35 ล้านบาท คิดเป็น 22.89% ของรายได้รวม โดยเป็นค่าใช้จ่ายเกี่ยวกับพนักงานจำนวน 46.14 ล้านบาท ทั้งนี้ สัดส่วนค่าใช้จ่ายในการบริหารต่อรายได้รวม ลดลงจากงวดไตรมาส 2 ปี 2561 ซึ่งเท่ากับ 23.76% เนื่องจากบริษัทฯ มีรายได้รวมที่เพิ่มมากขึ้น ในขณะที่ค่าใช้จ่ายในการบริหารเกือบทั้งหมดเป็นค่าใช้จ่ายคงที